Amazing Race Suomi

***Amazing Race Suomi*** er den finske versjonen av den amerikanske konkurransedrevne realityserien *[[The Amazing Race]]*. Programleder er , og programmet følger formatet til de andre versjonene i *The Amazing Race*-franchisen. *Amazing Race Suomi* følger 11–12 lag med to personer, bestående av kjente personer og deres slektninger eller bekjente, i et kappløp rundt i verden. Kappløpet er delt inn i etapper, der lagene har i oppgave å finne ledetråder, navigere seg rundt i fremmede områder, samhandle med lokalbefolkningen, gjennomføre fysiske og mentale oppgaver og reise rundt i verden med fly, båt, bil, taxi og andre transportmidler. Lag blir i slutten av de fleste etapper sendt hjem hvis de er det siste laget som ankommer anviste pit-stop. Det første laget som krysser målstreken i finaleetappen vinner hovedpremien på €.

Den første sesongen av *Amazing Race Suomi* ble sendt på Nelonen-nettverket på lørdager kl. 19.30 lokal tid og på Ruutu-strømmetjenesten, med premiere 30. september 2023. De to første episodene og finalen av den første sesongen var to timer lange episoder, og de resterende episodene 90 minutter. Sesongfinalen ble sendt 16. desember 2023 klokken 19.30 samtidig på strømmeplattformen og TV-kanalen. Den andre sesongen hadde premiere i oktober 2024 på Nelonen.

## Kappløpet
### Rutemarkører

Rutemarkørene er gule og røde flagg som markerer stedene lagene må dra til. De fleste rutemarkørene er festet til kassene som inneholder konvolutter med ledetråder i, men noen rutemarkører kan markere stedet lagene må gå for å fullføre oppgaver, eller brukes til å markere en løype som lagene må følge.

### Ledetråder
Ledetråder finnes gjennom hele etapper i forseglede konvolutter, vanligvis inne i ledetrådskasser. Ledetrådene gir lagene informasjonen de trenger og oppgavene de må gjennomføre for at de skal komme seg gjennom etappene. 

* **Veiviser (Reitti-Info)**: En veiviser er en generell ledetråd som forteller lagene hvor de skal dra for å finne neste ledetråd eller pit-stop. Den kan også inneholde en oppgave som lagene må løse før de kan motta neste ledetråd. 
* **Veivalg (Kiertotie):** Et veivalg er et valg mellom to oppgaver som lagene må løse. Lagene står fritt til å velge hvilken som helst av de to oppgavene de vil løse, eller bytte oppgaver hvis de finner ett av alternativene for vanskelig. 
* **Veisperring (Tiesulku):** En veisperring er en oppgave som bare ett lagmedlem kan gjennomføre. Lagene må velge hvilket medlem som skal fullføre oppgaven basert på et kort hint om oppgaven før de avslører detaljene om hva oppgaven går ut på.


Clues.jpg|Konvolutt og ledetråder
TAR Route Info clue.jpg|Veiviser (Reitti-Info)
TAR Detour clue.png|Veivalg (Kiertotie)
TAR Roadblock clue.png|Veisperring (Tiesulku)


### Etapper
#### Ikke-elimineringsetapper

Lag som ankommer sist til pit-stop på en etappe der ingen blir sendt hjem, også kjent som «ikke-elimineringsetappe», kan få en straff i neste etappe. Dette kan påvirke plasseringene deres i den neste etappen. 

* **Fartshump (Hidaste):** Laget som ankommer pit-stop sist i en etappe hvor ingen lag blir sendt hjem, kan måtte gjennomføre en straffeoppgave på et eller annet tidspunkt i den neste etappen. Denne oppgaven, kjent som fartshump, må gjennomføres før laget kan fortsette kappløpet. 

I den første sesongen var det bare ved to av tre tilfeller der et lag måtte gjennomføre en fartshump etter å ha ankommet pit-stop sist på en ikke-elimineringsetappe. Det siste tilfellet var det ingen straff for laget som ankom pit-stop sist på ikke-elimineringsetappen.

#### Super-etapper
I løpet av *Amazing Race* kan lagene møte såkalte «super-etapper». Ved innsjekk til pit-stop, kan programlederen kunngjøre at etappen ikke er over og gi lagene den neste ledetråden. Lagene må fullføre den andre delen av etappen uten hvileperiode ved pit-stop. Disse «super-etappene» er ofte delt inn i to episoder. 

## Spillelement

* **Fripass (Express–Passi)**: Fripass ble introdusert i sesong 2, og ble tildelt laget som vant den første etappen. Fripasset gir laget muligheten til å  hoppe over en oppgave de selv velger i en fremtidig etappe.

## Regler og straff
### Regler
* I løpet av hele kappløpet må begge lagmedlemmene ha utført like mange veisperringsoppgaver. Det er imidlertid ikke utelukket at deltakerne må utføre oppgavene vekselvis.
* Lagene må fullføre alle oppgavene under etappene, ellers må de gå tilbake for å fullføre eventuelle ugjorte oppgaver før de sjekker inn ved pit-stoppet. Dette gjelder imidlertid ikke når et fripass brukes.

### Straff
* Hvis et lag ikke klare å fullføre et veivalg, en veisperring, eller fartshump, vil laget få en tidsstraff på 2 timer.

## Sesongoversikt

## Land besøkt

Under er listen over land som *Amazing Race Suomi* har besøkt:

### Europa

### Nord-Amerika

### Sør-Amerika

### Asia

;Notes

## Mottakelser
### Kritisk mottakelse
Da *Amazing Race Suomi* føst ble kunngjort, vakte det kritikk for å inkludere politikere fra Vänsterförbundet (Nurminen, Pekonen og ), som hadde tatt til orde for reduksjoner i klimagassutslipp, på et fjernsynsprogram som inkluderer flyreiser. Filmingen av programmet begynte også like etter skogbrannene i Hellas i 2023, noe som førte til mer kritikk. Før innspillingen startet uttalte produsent Pauliina Koutala fra Moskito Television at programmet ble laget med tanke på klimaendringer og at de ville kompensere for utslipp som ble brukt til filming, som ved blant annet å få lagene til å fly med flyselskaper som bruker bærekraftig flydrivstoff og restaurering av regnskog på Borneo. I tillegg planla produksjonsteamet en reiserute på en slik måte at man minimerte flyreiser med alternative transportformer på land. Totalt reiste alle deltakerne som nådde den siste etappen i den første sesongen rundt  kilometer med fly, som tilsvarer rundt to tur-retur-flyvninger mellom Helsingfors og New York. På et pressearrangement 14. september 2023 uttalte Nurminen, Pekonen og Modig at de forsto kritikken og hadde takket ja til å delta i *Amazing Race Suomi* først etter å ha fått vite om produksjonens måter å kompensere for utslipp ved flytransport i løpet av innspillingen.

Til tross for de negative tilbakemeldingene, var mange finske TV-konsumere positive til deltakerne i den første sesongen, og mange berømmet de nye og varierte ansiktene som ikke hadde deltatt på reality-TV-programmer før. De fartsfylte action- og komiske elementene i showet ble rost, og den finske versjonen var veldig lik og tro til dets originale amerikanske motstykke. Selv om den første sesongen fant sted nesten utelukkende i Sørøst-Asia og ikke inneholdt «flydrama», var seerne generelt sett positive til hvordan dette enorme formatet ble laget med suksess i Finland og uttrykte interesse for en ny sesong. 

Ifølge Nelonen fikk den første sesongen en meget respektfull mottakelse. Den totale summen av seere som så den første sesongen var 2,9 millioner seere fra 4 år og oppover, med alle strømmetjenestene og plattformene inkludert. Gjennomsnittlig seertall for sesongen nådde , med sesongfinalen som hadde de høyeste gjennomsnittstallene for sesongen for én enkelt episode: . Før sesongfinalen ble sesongen nominert til prisen  i kategoriene «Beste konkurransedrevne reality» og «Beste regissør(er)» (Jussi Korva & Olli Horttana). Korva og Horttana vant prisen i kategorien «Beste regissør(er)».

### Priser og nominasjoner

## Referanser


## Eksterne lenker
*  Amazing Race Suomi sine offisielle nettsider (Nelonen, 2024)